CELEX: 32015R1472
Language: hr
Date: 2015-08-26 00:00:00
Title: Provedbena uredba Komisije (EU) 2015/1472 оd 26. kolovoza 2015. o izmjeni Priloga I. Uredbi Vijeća (EZ) br. 866/2004 o režimu prema članku 2. Protokola br. 10 uz Akt o pristupanju

28.8.2015   
            
            
               HR
            
            
               Službeni list Europske unije
            
            
               L 225/3
            
         PROVEDBENA UREDBA KOMISIJE (EU) 2015/1472
   оd 26. kolovoza 2015.
   o izmjeni Priloga I. Uredbi Vijeća (EZ) br. 866/2004 o režimu prema članku 2. Protokola br. 10 uz Akt o pristupanju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Protokol br. 10 o Cipru uz Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbama ugovora na kojima se temelji Europska unija (1),
   uzimajući u obzir Uredbu Vijeća (EZ) br. 866/2004 od 29. travnja 2004. o režimu prema članku 2. Protokola br. 10 uz Akt o pristupanju (2), a posebno njezin članak 9.,
   budući da:
   
               (1)
            
            
               Prilogom I. Uredbi (EZ) br. 866/2004 utvrđuje se popis mjesta prijelaza na kojima ljudi i roba smiju prelaziti crtu razgraničenja između područja u kojima Vlada Republike Cipra izvršava stvarnu kontrolu i područja u kojima Vlada Republike Cipra ne izvršava stvarnu kontrolu.
            
         
               (2)
            
            
               S obzirom na to da je postignut sporazum o otvaranju novih mjesta prijelaza u Deryneiji i Lefki-Aplikiju, potrebno je prilagoditi Prilog I.
            
         
               (3)
            
            
               Vlada Republike Cipra suglasna je s ovom prilagodbom.
            
         
               (4)
            
            
               Glede toga zatraženo je mišljenje tursko-ciparske gospodarske komore,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 866/2004 zamjenjuje se sljedećim:
   
      
         „PRILOG I.
         Popis mjesta prijelaza iz članka 2. stavka 4.
         
                     —
                  
                  
                     Agios Dhometios
                  
               
                     —
                  
                  
                     Astromeritis – Zodhia
                  
               
                     —
                  
                  
                     Kato Pyrgos – Karavostasi
                  
               
                     —
                  
                  
                     Kato Pyrgos – Kokkina
                  
               
                     —
                  
                  
                     Kokkina – Pachyammos
                  
               
                     —
                  
                  
                     Ledra Palace
                  
               
                     —
                  
                  
                     Ledra Street
                  
               
                     —
                  
                  
                     Lefka – Apliki
                  
               
                     —
                  
                  
                     Deryneia”.
                  
               
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 236, 23.9.2003., str. 955.
   
   
      (2)  SL L 161, 30.4.2004., str. 128.